Orașele mici din România, ținta celui mai „bănos" trend din piața imobiliară. Modelul de business care a depășit cu 40% volumul de construcții din marile aglomerări urbane
Orașele mici și mijlocii din România, cu mai puțin de 100.000 de locuitori, au atras în ultimii ani investiții în segmentul de retail – centre și parcuri comerciale și malluri – care reunesc un volum total al spațiilor livrate mai mare cu aproape 40% față de cel din orașele cu 100.000-250.000 de locuitori și triplu față de cel din orașele mari, potrivit unei analize recente.